Source: https://www.handbalvolei.ro/csm-bucuresti-scrie-istorie-la-budapesta-campioana-romania-regina-europei/
Timestamp: 2019-09-16 02:10:25+00:00

Document:
CSM București scrie istorie la Budapesta! Campioana România, regina Europei! | Handbal Volei
Home Handbal feminin Cupe Europene CSM București scrie istorie la Budapesta! Campioana România, regina Europei!
CSM București scrie istorie la Budapesta! Campioana România, regina Europei!
CSM București a câștigat trofeul Ligii Campionilor la handbal feminin, după ce a învins formația maghiară Gyor ETO cu scorul de 29-26 (13-12, 22-22), după prelungiri și aruncările de la 7 metri, în finala desfășurată duminică, în Papp Laszlo Arena din Budapesta.
Campioana României a produs o surpriză uriașă prin acest succes, deplin meritat, venit la capătul unui meci dramatic, echipa din București fiind debutantă în competiție.
După ce a câștigat clar semifinala cu Vardar Skopje cu 27-21, CSM București a făcut un joc excelent în apărare, un mare merit având antrenorul Kim Rasmussen, care a făcut o serie de mișcări tactice inspirate. După ce Jelena Grubisic a apărat foarte bine poarta în timpul meciului, Rasmussen a introdus-o pe final pe brazilianca Mayssa Pessoa, iar aceasta a avut câteva intervenții excelente, punând umărul la intrarea în prelungiri, pentru ca apoi să apere două aruncări de la 7 metri la șuturile de departajare. Cea mai bună jucătoare a fost însă suedeza Isabelle Gullden, autoare a 15 goluri.
CSM București a condus cu 2-1, dar apoi Gyor a trecut la conducere și a avut maxim două goluri în plus, 9-7 (20) și 10-8 (21), însă echipa noastră a egalat și a intrat la pauză cu un gol în plus, 13-12.
În repriza a doua, CSMB a făcut 14-12 (33), dar apoi a ratat desprinderea, iar Gyor a revenit în avantaj, după trei goluri consecutive, 15-14 (38). CSM s-a ținut ca scaiul de vicecampioana Ungariei și chiar a condus cu 18-17 (46) și 19-18 (49), dar Gyor conducea cu 21-19 când mai erau cinci minute de jucat. Finalul timpului regulamentar a fost incandescent, dar CSM a reușit să revină și să egaleze la 21-21, Gorbicz a adus-o pe Gyor în avantaj în ultimul minut, dar Torstensson a egalat, 22-22, când mai erau doar câteva secunde.
Debutul prelungirilor a fost mai bun pentru echipa maghiară, care a încheiat prima repriză cu scorul de 24-22 în favoarea sa. CSMB a revenit din nou în partea a doua și a reușit egalarea din 7 metri, în ultimele secunde.
La aruncările de departajare, Gullden, Martin, Rodrigues și Brădeanu au transformat pentru CSM, iar Kovacsics pentru Gyor, iar Mayssa Pessoa a apărat șuturile expediate de Groot și Loke.
Previous articleIsabelle Gullden, după calificarea în finala Ligii Campionilor: „A fost cel mai bun joc făcut de noi!”
Next articleFinal Four-ul Cupei României la handbal feminin va avea loc la Cluj
Punctaj maxim pentru Turda, Dinamo, Focșani și Bacău și după etapa a patra! Prima victorie pentru CSM București, Steaua a trăit periculos finalul cu...
Diana Șamanț aduce victoria Bistriței în secundele de final! Brăila se întoarce cu toate punctele de la Cisnădie, Minaur câștigă la Craiova! Victorii pentru vaorite
Punctaj maxim pentru Turda, Dinamo, Focșani și Bacău și după etapa a patra! Prima victorie pentru CSM București, Steaua a trăit periculos finalul cu Reșița! Minaur, al doilea succes în fața propriilor fani

References: CSM 

CSM 

CSM 
 CSM 

CSM 
 CSM 
 CSM 
 CSM 
 CSM